**ការសម្ភាសរបស់លោកយាយ រ៉ុស ស៊ី**

ក. អ្នកធ្វើការសំភាសន៏ឈ្មោះ ហេង សុជីវី ខ. អ្នកត្រូវគេសំភាសន៏ឈ្មោះរ៉ុស ស៊ី

ក៖ ជាដំបូងសូមជំរាបសួរម៉ា!!

ខ៖ ចាស!ជំរាបសួរ!!

ក៖ ចាស!ម៉ាថ្ងៃនេះខ្ញុំមានឪកាសដើម្បីនឹងមកសំភាសន៏ម៉ាផ្ទាល់ចឹងកាលសំភាសន៏នេះគឺជាការសំភាសន៏ពីខាងគំរោងរបស់ខាងសាលាBYU Hawai នៅសហរដ្ឋអាមេរិច ចឹងការសំភាសន៏នឹងត្រូវបានធ្វើឡើងសំរាប់ប្រជាជនកម្ពុជាដែលគាត់មានវ័យចាប់ពី៣៥ឡើងអំពីប្រវត្តិរូបរបស់គាត់នឹងអំពីបទពិសោធន៏ដែលគាត់បានឆ្លងកាត់ ជីវិតរបស់គាត់ដែលគាត់បានឆ្លងកាត់តាំងពីសម័យមុនមកដល់ឥឡូវនឹង ចាសហើយចឹងយើងចង់ចង់ក្រឯសារដើម្បីនឹងទុកសំលេងរបស់គាត់នឹងអោយក្មេងៗជំនាន់ក្រោយអោយគេបានដឹងថានេះគឺជាកាលពីមុនអីគឺកាលពីមុននឹងចាស់ៗកាលពីមុនមកនឹងគាត់មានការលំបានច្រើនហើយគាត់មានជីវិតតស៊ូរហូតមកដល់ឥឡូវនេះ​ ហើយសំរាប់កូនចៅរបស់ម៉ាផ្ទាល់ដែលគាត់ចេះប្រើអ៊ីនធីណែតដែលគាត់ចេះប្រើហើយគេអាចចូលទៅក្នុងវេបសាយរបស់ខាងសាលានឹងគាត់អាចនឹងស្តាប់សំលេងរបស់ម៉ា យកសំលេងមួយនឹងស្តាប់ថាម៉ាមានប្រវត្តិខ្សែស្រឡាយរហូតមក ដែលយើងនឹងធ្វើការចង់ក្រឯសារមួយនឹងទុកអោយពួកគាត់ដែលជាក្មេងជំនាន់ក្រោយនឹងគេបានដឹងនឹងបានស្គាល់បានលឺកុំអោយបាត់បង់ចឹងណាម៉ា។

ខ​៖ ចាសៗ!

ក៖ ចឹងតើម៉ាអាចមានពេលដើម្បីអោយខ្ញុំនឹងធ្វើការសំភាសន៏ម៉ាដែលឬទេ?

ខ៖ ចាស!ខ្ញុំអនុញ្ញាតអោយ។

ក៖ ចាស!ចឹងជាដំបូងតើម៉ាមានឈ្មោះអ្វីដែរ?

ខ៖ ខ្ញុំមានឈ្មោះថា រ៉ុស ស៊ី។

ក៖ តើឈ្មោះរបស់ម៉ានឹងត្រូវជាមួយនឹងអត្តសញ្ញាប័ណ្ណដែលឬទេ?

ខ៖ ចាស!ត្រូវ។

ក៖ ចឹងតើឈ្មោះម៉ានៅក្នុងអត្តសញ្ញាបណ្ណ័នឹងមានឈ្មោះអ្វីដែលទៅម៉ា?

ខ៖ នឹងឈ្មោះនឹងតែម្តងនឹង។

ក៖ ចាស! ហើយម៉ាមានឈ្មោះប៉ុន្នានឆ្នាំហើយឆ្នាំនឹង?

ខ៖ ខ្ញុំមានអាយុជិត៩០អីអាយុអឺ អាយុ៧០ហើយ។

ក៖ ចាស!ចឹងឆ្នាំនេះម៉ាមានអាយុ៧០ឆ្នាំហើយ?

ខ៖ ចាសៗ!!!

ក៖ ហើយម៉ាមានបានចាំថ្ងៃខែឆ្នាំកំណើតរបស់ខ្លួនដែលឬទេ?

ខ៖ អូ!ដូចជាអត់បានចាំទេកូនអើយដូចជាបានភ្លេចហើយខ្ញុំ។ភ្លេចហើយ

គ៖​ គ្រាន់តែបានចាំឆ្នាំរបស់ខ្លួន។

ខ៖ បានតែចាំឈ្មោះរបស់ខ្លួនឯងនឹងណា ភ្លេចហើយខ្ញុំមិនបានចាំថ្ងៃខែឆ្នាំកំណើតរបស់ខ្លួនឯនោះទេភ្លេចហើយខ្ញុំ។

ក៖​ ចាស!!!

គ៖ ខ្ញុំនឹងក៏បានភ្លេចច្រើនណាស់ដែល។

ក៖ ចាស!ម៉ាចឹងម៉ាមានឪពុកម្តាយឈ្មោះអ្វីដែលទៅម៉ា?

ខ៖ ឪពុកម្តាយរបស់ខ្ញុំហ៎?

ក៖ ចាស!!!

ខ៖ ឈ្មោះរបស់ពួកគាត់នឹងមានឈ្មោះថា យាយនាង តាហល ចាស។

ក៖ ចាស!ហើយចឹងគាត់មានកូនប៉ុន្នាននាក់ដែរដែលត្រូវជាបងនឹងប្អូនរបស់យាយ?

ខ៖ មានតែខ្ញុំ១នាក់ឯងគត់។

គ៖​ មានតែម្នាក់ឯងនឹង។

ខ៖ ចាស!ម្តាយរបស់ខ្ញុំនឹងគាត់មានកូនតែខ្ញុំ១នោះទេ។

ក៖ ចឹងម៉ាគឺជាកូនទោលណ៎?

ខ៖ ចាស!!!

ក៖ ហើយគាត់មានទីលំនៅនៅកន្លែងណាដែរ?

ខ៖ ទីលំនៅនឹងគឺគាត់នៅកន្លែងនឹងតែម្តងនឹងចៅ។

ក៖ អឺតើម៉ាអាចបញ្ជាក់ភូមិ ឃុំនឹងខេត្តបានដែរឬទេ?

ខ៖​ ភូមិនឹងមានឈ្មោះថា ភូមិខ្ពប ហើយឃុំ ខ្ពប នឹងស្រុកកោះឧញ្ញាតី នឹងចាស។

ក៖ ចាស! ចាស!ហើយសព្វថ្ងៃនឹងម៉ាមានទីលំនៅនៅទីនេះតែម្តងផ្ទាល់តែម្តង?

ខ៖ ចាស!សព្វថ្ងៃនឹងខ្ញុំមានទីលំនៅនៅនឹងតែម្តង ទីលំនៅរបស់ខ្ញុំនឹងគឺនៅនឹងម៉ង់។

ក៖ ចាស!ចឹងទីលំនៅកំណើតរបស់លោកយាយក៏នៅនឹងដែរ?

ខ៖ ចាស! ទីលំនៅកំណើតក៏នៅទីនេះដែរ។

ក៖ ចាស!ម៉ា ហើយចុះម៉ាពេលដែលម៉ាកាលនៅពីក្មេងៗនឹងតើម៉ាមានបានរៀនដល់កំរិតណាដែរម៉ា?

ខ៖ អូ! កាលដែលខ្ញុំនៅពីក្មេងនឹងខ្ញុំបានរៀនមកពីសង្គមមកនឹងបានត្រឹមតែថ្នាក់ទី២អីចឹងនឹងទេកូនមិនបានរៀនជ្រៅជ្រះនឹងគេនោះទេព្រោះអីកាលនឹងម្តាយឪពុកយើងនឹងជាអ្នកអត់មាននឹងណាចឹងហើយដល់ពេលដែលម្តាយឪនឹងគាត់ជាអត់សូវមានចឹងខ្ញុំនឹងក៏មិនបានរៀនច្រើនដែរឡែនតែទៅមើលគោមើលអីចឹងទៅណាហើយក៏ចឹងទៅហើយណាមួយទៀតនឹងដោយសារតែខ្ញុំនឹងបានកំព្រាឪពុកតាំងពីអាយុបាន១៣ឆ្នាំមកម្លេះ ចាសហើយខ្ញុំនឹងបានមើលតែគោនឹងទៅខ្ញុំនឹងមិនបានមើលរៀនអីបានជ្រៅជ្រះនោះទេកាលនោះនឹង។

ក៖ ចាស!ហើយចឹងកាលនឹងម៉ាបានរៀនដល់ថ្នាក់ទីប៉ុន្នានដែរម៉ាឈប់រៀនម៉ានៅចាំដែរឬទេ?

ខ៖ កាលនៅពីសង្គមនឹងបានត្រឹមថ្នាក់ទី២កូន ដូចជាស្រះអ នឹងស្រះអា ពេលដែលបានឡើងទៅថ្នាក់ទី២ចឹងទៅណាកូន ចាសកាលនឹងយើងរៀនបានតែប៉ុណ្នឹងនោះទេខ្ញុំរៀនមិនបានសូវជ្រៅជ្រះនឹងគេនោះទេខ្ញុំនោះ។

ខ៖ ហើយសាលានឹងនៅឯណាដែលម៉ា?

ក៖ សាលានឹងនៅឯកោះយើងនឹងដែលនៅឯវត្តនឹង

គ៖ ខ្ញុំលាទៅសិនហើយ

ខ៖ ចាសៗ!!

ក៖ ចាស!ម៉ា

ក៖ ចាស!ម៉ាហើយពេលដែលម៉ាបានសិក្សាហើយនឹងដល់ពេលដែលម៉ាបានសំរេចចិត្តនឹងឈប់ការសិក្សានឹងដោយសារតែម៉ាបានបញ្ចប់ថ្នាក់ឬក៏ម៉ាដោយសារតែជីវៈភាព?

ខ៖ ដោយសារតែជីវៈភាពចាស ពេលដែលខ្ញុំបានបញ្ចប់ថ្នាក់នឹងដោយសារតែជីវៈភាពរបស់ខ្ញុំវាមើលទៅដូចជាខ្សត់ខ្សោយពេកមើលទៅនឹងដូចជាម្តាយរបស់ខ្ញុំនឹងគាត់មិនអាចនឹងរកចិញ្ចឹមកូនណា នែកបានទេចឹងហើយមិនបានរៀនសូត្រអីច្រើននោះទេព្រោះអីពេលនឹងគាត់ក៏ជាស្រ្តីមេម៉ាយដែល ដល់ចឹងទៅជីវៈតែ២នាក់ម្តាយនឹងកូននឹងខ្ញុំនឹងក៏ទៅមើលគោទៅម្តាយនឹងគាត់បានទៅលក់ដូរអីបន្តិចបន្តួចអីចឹងទៅ ទៅប៉េះអីសំរាប់យកមកលក់ចឹងទៅដូចជាមានស្លឹកបាសស្លឹកអីទៀតនឹងយកទៅលក់នៅឯភ្នំពេញទៅចឹងទៅបានអីមកបន្តិចបន្តួចចឹងមកខ្ញុំនឹងគឺកំសត់ណាស់ កាលពីក្មេងមករហូតមកដល់សម័យនេះនឹងវាកំសត់ណាស់កូនអើយទើបតែបានមកដល់ជំនាន់នេះទេដែលបានកូនខ្ញុំនឹងបាន២នាក់កូនប្រុស១នឹងស្រី១នាក់ទៀតនឹងសព្វថ្ងៃនឹងចាសបានរាងធូរធានដោយសារមានកូននឹងចឹងទៅ ខ្ញុំវារាងគ្រាន់បើដែលណា

ក៖ ចាស!

ខ៖ វាមិនសូវជាវេទនាដូចជាកាលនៅពីក្មេងនោះនឹងពេកនោះទេ។

ក៖ ចាស! ម៉ាមានបងនឹងប្អូនប៉ុន្នាននាក់ដែរ?

ខ​៖ ខ្ញុំអត់មានទេគឺមានម្នាក់ឯនឹងគត់តែម្តង។

ក៖ ចាស!ហើយចុះបងប្អូនជីដូនមួយជីក៏អត់មានដែរម៉ា?

ខ៖ បងប្អូនជីដូនមួយនឹងមាន ប៉ុន្តែគេនៅឆ្ងាយៗ

ក៖ អូ! ពួកគាត់នៅឆ្ងាយៗពីនេះណ៎ម៉ា?

ខ៖ ចាស!គេនៅឆ្ងាយៗពីនេះគេនៅឆ្ងាយពីខ្ញុំ។

ក៖ ប៉ុន្តែសព្វថ្ងៃតើម៉ានឹងពួកគាត់នៅតែមានទំនាក់ទំនងគ្នាដូចជាមកលេងគ្នា មកលេងមកអីដែរឬទេ?

ខ៖ ចាស!មានទំនាក់ទំនងគ្នាដូចជាមុននឹងមិញនឹងមីក្មួយហើយនឹង ដែលវាបានមកដើរប្រាប់បុណ្យមុននឹង ចាស។

ក៖ ចាស! ហើយម៉ាមានកូនប៉ុន្នានដែរនៅក្នុងបន្ទុក?

ខ៖ នៅក្នុងបន្ទុកមានតែ២នាក់នឹង។នៅក្នុងបន្ទុកហ៎? នៅក្នុងបន្ទុកខ្ញុំសព្វថ្ងៃនឹងមានតែកូននឹងមានតែកូនតែមួយនោះទេ បើអាប្រុសរបស់ខ្ញុំនឹងវានៅធ្វើការនៅឯស្រុកពោធិសាត់​ឯនោះ ហើយចំណែកឯកូនរបស់ខ្ញុំនឹងមួយនឹងមីបងគេបង្អស់នឹងនៅជាមួយនឹងម្តាយមីងរបស់ខ្ញុំនឹងគេបង្អស់នឹងចាស។

ក៖ ពួកគាត់មានឈ្មោះអ្វីខ្លះទៅ?

ខ៖ កូនរបស់ខ្ញុំនឹងមីបងនឹងមានឈ្មោះថា សុវណ្ណា កូនប្រុសដែលបានទៅធ្វើការនៅឯពោធិសាត់នឹងឈ្មោះរបស់គេនឹងឈ្មោះថាសុន សុផល នឹង។

ក៖ ចាស!ហើយពួកគាត់បានរៀបអាពាហ៏ពិពាហ៏ទាំងអស់គ្នាហើយម៉ា?

ខ៖ ចាស! អូ!ប៉ុន្នានកូនរបស់ខ្ញុំអាប្រុសនឹងអត់ព្រមយកគ្រួសារតែគឺគេនៅលីវ នៅលីវរហូតមិនព្រមទេកូនអើយ មិនព្រមអត់ព្រមយកគ្រួសារនោះទេ។

ក៖ ហឺ!!ហើយចំណែកឯម៉ាវិញដូចជាពេលដែលម៉ាបានយកគ្នាជាមួយនឹងលោកពូនឹងត្រូវជាស្វាមីរបស់ម៉ានឹងតើគាត់មានឈ្មោះអ្វីដែរ?

ខ៖ គាត់មានឈ្មោះថាសុនចឹង

ក៖ គាត់មានមុខរបរជាអ្វីដែលម៉ា?

ខ៖​ គាត់ជាអ្នកធ្វើចំការអីទេកូនអើយ អត់មានធ្វើអ្វីនោះទេ គាត់ជាអ្នកដែលធ្វើចំការចំអីនឹង មានមុខរបរជាអ្វីនោះទេ។

ក៖ ចុះចំណែកឯម៉ាវិញតើសព្វថ្ងៃនឹងតើម៉ាមានមុខរបរជាអ្វីដែរ?

ខ៖ សព្វថ្ងៃនឹងខ្ញុំមានមុខរបរនឹងគ្រាន់តែជាអ្នកដែលខាលសូត្រអោយកូនចាក់តែប៉ុណ្ណឹងទេអត់មានអីនោះទេ ហាហ រាល់ថ្ងៃនឹងគ្មានបានទៅណានោះទេហើយក៏ឈឺគ្មានបានទៅណានោះទេ ខ្ញុំនឹង។

ក៖ ហើយការធ្វើសូត្រនឹងក្នុង១ថ្ងៃតើយើងអាចរកបានចំណូលបានប៉ុន្នានដែរម៉ា?

ខ៖ ហឺ!ពិបាកណាស់កូនអើយយើងជាអ្នកខាលចឹងប៉ុន្តែបើយើងទៅស៊ីឈ្នួលអោយគេវិញយើងបាន១គីឡូងបាន៣០០០០រអីចឹងដែលនឹងណាប៉ុន្តែខ្ញុំនឹងវាធ្វើមិនដល់នោះទេគ្រាន់តែបានជួយកូនបានតែ២ទៅ៣អំពុងនោះទេព្រោះអីខ្ញុំនឹងវាមានកំលាំងខ្សោយវាចេះតែឈឺនោះ ក៖ ចាស!!!

ខ៖ និយាយថាបើថាធ្វើការងារធ្ងន់នឹងហើយអង្គុយយូរទៅមិនបាននោះទេព្រោះអីវាចេះតែខ្សោយឡើងងើបឡើងនឹងវិលមុខតែម្តងចឹងហើយខ្ញុំនឹងមិនសូវជាពូកែធ្វើបានច្រើននោះទេព្រោះអីនឹងខ្ញុំវាពូកែឈឺ។

ក​​​​​​​​​​​​​​​៖ ចាស!ហើយចឹងម៉ាគិតថាការងារមួយនឹងម៉ាអាចនឹងធ្វើវាបានប៉ុន្នានដែរដែលអាចអោយម៉ាចិញ្ចឹមជីវិតនឹងក្រុមគ្រួសាររបស់ម៉ាបាន?

ខ៖ ខ្ញុំអើយខ្ញុំវាធ្វើនឹងរយៈពេលនឹងវាឡើងយូរដែលហើយដែលខ្ញុំបានធ្វើអោយកូននឹងវាឡើងយូរដែលហើយដែលខ្ញុំចេះតែធ្វើហើយត្បាញ់យកទៅអោយគេទៅហើយមានខាលអោយគេចឹងទៅ។

ក៖ ចាស!! ហើយការងារនឹងម៉ាបានរៀនចេះពីក្រុមគ្រួសារខ្លួនឯងតៗគ្នាឬក៏ម៉ាចេះពីការទៅមើលគេតៗគ្នាអីចឹងណា?

ខ៖ ខ្ញុំចេះពីខ្លួនរបស់ខ្លួនខ្ញុំផ្ទាល់នឹងបានទៅមើលគេនឹងចេះពីក្រុមគ្រួសារអីដែល យើងធ្វើការពីដើមៗមកនឹងបទពីសោធន៏ដែលយើងមានឹងដែលកាលពីដើមមកនឹងខ្ញុំបានធ្វើជាអ្នកត្បាញ់ក្រមាចឹងទៅណាហើយដល់ពេលដែលយើងបានធ្វើក្រមាចឹងទៅយើងធ្លាប់ខាលនឹងធ្វើបានធ្វើចឹងហើយធ្លាប់ត្បាញអីចឹងទៅមកដល់ដំណាក់កាលដែលយើងត្រូវត្បាញសូត្រអីចឹងទៅយើងនឹងក៏ចេះត្បាញ់ដែលចឹងទៅ។

ក៖ ហើយពេលដែលបានធ្វើហើយនឹងតើម៉ាបានយកទៅលក់អោយឈ្មួញគេដែលគេមកទិញពីម៉ានៅកន្លែងឬក៏ម៉ាធ្វើការយកទៅអោយគេនៅដល់កន្លែងតែម្តង?

ខ៖ ខ្ញុំនឹងគឺកូននឹងវាយកទៅលក់អោយថៅកែវាតែម្តងនឹងចឹងណាកូនអាសំភារៈអីនឹងវាលើគេ ពេលដែលយើងធ្វើហើយយើងត្បាញបានសំពត់នឹងហើយយើងត្រូវយកទៅអោយម្ចាស់គេចឹងណាយើងត្រូវយកទៅអោយម្ចាស់គេចឹងទៅណាកូនយើងទៅយកអោយគេចឹងទៅ ដូចថាក្នុង១ក្បិនគេ១ក្បិនយើងដូចថាពេលដែលយើងបានត្បាញ់ហើយនឹងយើងបានយក១ក្បិនទៅអោយគេហើយ១ក្បិនទៀននឹងយើងយកពីគេមកវិញ ហើយពេលដែលយើងបានលុយមកសំរាប់ទុកគ្រាន់អោយក្រុមគ្រួសារយើងហូបចុកអីចឹងទៅណា។

ក៖ ចាស!អូ!ម៉ាពូកែមែនទែនដែលបានធ្វើ ហើយអីមានការធ្វើតាំងពីក្រមានឹងតាំងពីសូត្រដែលម៉ាអាចធ្វើបាន ហើយក្នុង១ថ្ងៃតើម៉ាអាចធ្វើបានជាមធ្យមនឹងតើម៉ាអាចធ្វើបានប៉ុន្នានក្បិនដែរ?

ខ៖ អានឹងសំរាប់ខ្ញុំអត់បានត្បាញ់ហើយនិយាយតែអាខ្ញុំបានតែខាលអោយទៅកូននឹងទេណា

ក៖ ចាស!ចឹងនិយាយតែរឿងម៉ាបានខាលអោយទៅកូនទៅម៉ា

ខ៖ និយាយទៅឥឡូវនឹងមានចៅនឹងគេបានចេះត្បាញ់គេត្បាញបាន១អាទិត្យនឹងគេត្បាញ់បានក្នុង១អាទិត្របាន១ក្បិន។

ក៖ អានឹង១អាទិត្យបាន បាន១ក្បិន?

ខ៖ ចាស១អាទិត្យបាន១ក្បិនចាស

ក៖ យើងលក់ចេញនឹងបានតំលៃប៉ុន្នានដែលទៅម៉ា?

ខ៖ អត់បានច្រើននោះទេយើងលក់ចេញនឹងបាន១០០$ជាងបាន១១០$ចាស។

ក៖ ចាស!ហើយគេបានមកយើងដល់កន្លែងតែម្តង?

ខ៖ ចាស!ប៉ុន្នានដូចថានៅក្នុងសំពត១ក្បិនចឹងពេលដែលយើងធ្វើហើយនឹងយើងត្រូវកាត់ណាកូនយើងត្រូវកាត់យកទៅអោយថៅកែគេចឹងទៅចាស។

ក៖ ចាស! ចឹងម៉ាមានបងនឹងប្អូនប៉ុន្នាននាក់ដែរអូប៉ុន្តែម៉ាបានប្រាប់ថាម៉ាមានបងនឹងប្អូនតែម្នាក់ទេម៉ានេស ហើយម៉ាបងប្អុនម៉ាដូចជាបងប្អូនជីដូនមួយអីរបស់ម៉ាតើគាត់មានបានធ្លាប់ស្លាប់នៅក្នុងជំនាន់អាពតដែរឬទេម៉ា?

ខ៖ ហឺគេនឹងធ្លាប់មានកូន ធ្លាប់មានបងប្អូនជីដូនមួយអីនឹងដែលគេនៅឆ្ងាយៗពីយើងដូចថាគេនៅរហូតដល់វត្តកោះអីចឹងទៅណាហើយយើងនឹងនៅឯនេះទេតែគេនឹងបាននៅរហូតដល់វត្តកោះអីចឹងទៅណាដែលគេនៅឆ្ងាយពីយើងហើយកាលនគេបានស្លាប់នៅគេស្លាប់នៅក្នុងជំនាន់អាពតនឹង។

ក៖ កាលនឹងម៉ាមានបាននៅទាន់ពួកគាត់ទេពេលដែលពួកគាត់ស្លាប់នឹង?

ខ៖ ពេលនឹងគេបានជំលៀសគាត់ទៅហើយខ្ញុំនឹងនៅតែកន្លែងនឹងទេ ពេលជំនាន់នឹងណាកូនហើយពេលនឹងខ្ញុំនឹងនៅតែផ្ទះទេខ្ញុំនៅបានតែកន្លែងនឹងគេមិនបានជំលៀសខ្ញុំនោះទេកាលនឹងនោះ កាលនឹងគេអោយខ្ញុំនឹងនៅក្នុងភូមិនឹងតែម្តង ប៉ុន្តែគ្រាន់តែខ្ញុំនឹងកាលនៅជំនាន់អាពតនឹងគេអោយខ្ញុំនឹងទៅធ្វើស្រូវនៅឯស្រែខាងកើតឯណោះ ចាសនៅឯស្រែនៅខាងកើតឯណោះហើយដ៏ពេលចឹងទៅខ្ញុំបានទៅបែកគ្នាជាមួយនឹងគ្រួសារហើយពេលនឹងទឹកវាបានឡើងមកនឹងវាបានលេចអស់ស្រែអីនឹងបានខ្ញុំគេអោយមកផ្ទះកាលជំនាន់នឹងនោះកាលនឹងខ្ញុំវាវេទនាណាស់ខ្ញុំ។

ក៖ ហឺ! គេជំលៀសម៉ាទៅណាដែល?

ខ៖ អត់មានបានជំលៀសទេកូនកាលនឹងគេគ្រាន់តែធ្វើការបញ្ចូនយើងនឹងទៅអឺគេអោយយើងនឹងទៅធ្វើស្រុវណាកូនចាស ហើយបើគ្រួសាររបស់ខ្ញុំនឹងគេបានជំលៀសដូចជាឪពុកម្តាយនឹងប្អូនរបស់ម្តាយខ្ញុំណាគេបានយកពួកគាត់ទៅជំលៀស ទៅដល់ឯបាត់ដំបង់ចាស បាត់ដំបងដូចជាឪពុកក្មេកខ្ញុំអីគាតបានស្លាប់នៅនោះទាំងអស់។

ក៖ ហើយកាលនឹងគេបានប្រើម៉ាអោយធ្វើអ្វីខ្លះទៅកាលនឹង?

ខ៖ កាលនឹងនៅជំនាន់អាពតនឹងគេបានប្រើខ្ញុំនឹងអោយទៅកាត់ពោត ស្ទូងស្រូវអីនឹងណានៅឯស្រែខាងកើតនឹងដែលគេបានហៅថាស្រែនៅប៉ាននោលនឹងវានៅឆ្ងាយណាស់កូនអើយ ហើយពេលនឹងណាខ្ញុំនឹងបានក្រោកឡើងទៅណាហើយកាលនឹងពេលដែលបានក្រោកឡើងនឹងគេបានវៃជួងដើម្បីអោយយើងនឹងក្រោកឡើងដើម្បីទៅនឹងណាហើយពេលដែលយើងទៅនឹងជួនកាលនឹងវាមានភ្លៀងអីចឹងទៅហើយបានដើរទៅតាមផ្លូវស្រែនឹងវាឡើងរអិលមានពេលខ្លះទៅនឹងខ្ញុំយំតាមវាលស្រែនឹងក៏មានដែលវាវេទនាណាស់កាលនៅជំនាន់នោះ មហាវេទនាហើយកាលនៅជំនាន់នោះវាវេទនាមែនទែន។

ក៖ ហើយកាលនឹងគេមានបានធ្វើបាបម៉ាដែលឬទេកាលនឹង?

ខ៖ ជំនាន់អត់ទេកាលនឹងខ្ញុំដូចជាពេលដែលខ្ញុំបានទៅធ្វើការងារនៅឯនោះនឹងក៏គេមិនដែលមកធ្វើបាបអីយើងដែលប៉ុន្តែពេលនឹងគេគ្រាន់តែអោយយើងនឹង ដូចជាពេលដែលគេអោយយើងក្រោកឡើងពេលដែលគេវៃជួងនឹងគេអោយយើងនឹងទៅស្ទូងព្រោះអីកាលនឹងវានៅឆ្ងាយនោះអីស្រែនឹងនោះចាស ហើយបើនិយាយពីចំងាយពីការដា្ឋននឹងទៅស្រែដែលយើងទៅស្ទួងនឹងវានៅឆ្ងាយណាស់ចាស ហើយពេលដែលគេវៃជួងនៅម៉ោង១នឹងគេអោយយើងត្រូវចេញទៅស្ទូងហើយ ទៅស្ទូងស្រូវទៅកូនអានឹងវាចឹងឯង អានឹងនិយាយតែប៉ុណ្ណឹងទេណានៅចំណែកឯអារឿងបបរទៀត គេយកពោតក្រហមនឹងមកបបរគេបបរអោយយើងហូបនឹងគេបបរពោតក្រហមអោយយើងហូបដូចជាសត្វជ្រូកចឹង។

ក៖ កាលនឹងគេអោយបបរនឹងប៉ុន្នានពេលដែលរបបអាហារនឹង?

ខ៖ គេអោយបើនិយាយទៅគេបានអោយ២ពេលដែលនឹងគេបានអោយយើងនឹងបាន២ពេលដូចជានៅពេលថ្ងៃនឹងនៅពេលល្ងាចអីចឹងទៅណាកូន គេ បានអោយយើងនឹងតែ ២ពេលនឹងទេ។

ក៖ ចាស!ហើយពេលនឹងគេបានអោយម៉ានៅមុខម្ហូបអីគេខ្លះដែរម៉ាមានបានចាំដែរឬទេសំរាប់អោយម៉ាពិសារ?

ខ៖ កាលនៅជំនាន់នោះវាវេទនាណាស់កូនអើយកាលនឹងគេគ្មានបានអោយយើងនឹងនូវអាហារសំរាប់ហូបអីទេ បើថាឡអីដូចជាស្លឹងសន្តាន់អីគេទេកាលនឹងនោះ ត្រីដូចជាត្រីរៀលយើងនឹងប៉ុនៗមេដៃដែលគេខ កាលនឹងដែលគេខសំរាប់អោយយើងនឹងម្នាក់បានតែ១នឹងទេកាលនឹងជំនាន់នោះម្នាក់បានតែមួយនឹងតេកាលជំនាន់នោះវាវេទនាណាស់។

ក៖ ចាស!ចឹងជីវិតរបស់ម៉ាគឺមានការតស៊ូមែនទែនហើយពេលដែលបានដាច់អាពតមកនឹងជីវិតរបស់ម៉ារឹតតែមានការតស៊ូទៀតហើយចឹង?

ខ៖ ចាស!តស៊ូណាស់ ខ្ញុំបានតស៊ូសំរាប់កូនមកទល់សព្វថ្ងៃមកធ្វើចំការទំរាំតែប្តីរបស់ខ្ញុំនឹងគាត់បានខូតទៅនឹងខ្ញុំក៏លែងបានធ្វើអ្វីកើតព្រោះអីកាលនឹងខ្ញុំនឹងក៏ឈឺដែលចឹងចាស ឈឺមករហូតនឹងរហូតមកទល់សព្វថ្ងៃនឹងមិនបានធ្វើអ្វីកើតនោះទេបានតែខាលសូត្រនឹងសំរាប់ទុកអោយចៅនឹងសំរាប់អោយគេយកទៅត្បាញនឹងសព្វថ្ងៃនឹងនោះ។

ក៖ ចុះជីវិតរបស់ម៉ាពេលដែលបានការជាមួយនឹងលោកពូតើនៅពេលដែលការនឹងក្នុងជំនាន់អាពតឬក៏បានដាច់អាពតហើយ?

ខ៖ ខ្ញុំហ៎

ក៖​ចាស!!

ខ៖ ការនឹងតាំងពីមុខអាពតទៀតតាំងពីសម័យមុខ។

ក៖ អូ!ចឹងតាំងពីមុខអាពតមកទៀត?

ខ៖ ចាស!តាំងពីសម័យជំនាន់របស់សម្តេចមកម៉េច។

ក៖ ចាស!ចឹងកាលនឹងម៉ានឹងលោកពូស្រលាញ់គ្នាដោយចិត្តនឹងចិត្តឬក៏ឪពុកម្តាយគាត់ជាអ្នកដែលបានរៀបចំអោយ?

ខ៖ ចាស!កាលនឹងឪពុកម្តាយគាត់ជាអ្នកដែលជួយរៀបចំអោយទេកូន តែពេលនឹងគាត់បានចូលមកដណ្តឹងត្រឹមត្រូវតែណា អត់មានថាស្រាត់តែនឹងចិត្តរបស់ខ្លួនឯងនោះទេកាលនោះជំនាន់នោះនឹងចាស់ៗនឹងគាត់ជាអ្នកគិតគូរនឹងផ្សំផ្គុំអោយនឹងគាត់ទាល់តែសួរចិត្តរបស់កូនដែលនឹងកាលជំនាន់នោះណាកូនជំនាន់នឹងវាមិនដូចជាឥឡូវនោះទេ ហាហា

ក៖ ចាស!!! ហើយលោកពូកាលនឹងគាត់បានធ្វើមុខរបរអ្វីគេដែរកាលនឹងកាលនឹងជំនាន់សម័យសង្គមនឹង?

ខ៖ កាលនៅជំនាន់សង្គមនឹងដែលគាត់ថាចង់បានខ្ញុំនឹងគឺគាត់ជាអ្នកដាក់ឈើកាលនឹងនោះ គាត់ជាអ្នកដាក់ឈើកាលនឹងនោះដូចថាកាលនឹងគាត់នឹងជាអ្នកដែលដាក់ឈើចង់ក្បូននឹងណាហើយចឹងវាមានតែចឹងនឹងណាការងារនឹងនោះ។

ក៖ ហើយចុះចំណែកឯជំនាន់នឹងម៉ាមានមុខរបរជាអ្វីដែលកាលនឹងនោះកាលនៅជំនាន់សង្គមនឹងនោះ?

ខ៖ កាលនឹងខ្ញុំជាអ្នកត្បាញក្រមា។

ក៖ ចឹង

ខ៖ ចាស!!!

ក៖ ហើយកាលនឹងតាំងពីសង្គមនឹងរហូតមកដល់ឥឡូវនឹង?

ខ៖ ចាស!!!

ក៖ ហើយចឹងម៉ាមិនបានភ្លេចឡើយពីវិធីត្បាញក្រមានឹង?

ខ៖ ចាស!អត់បានភ្លេចនោះទេ ។

ក៖ ចាស!ហើយអើយកាលនៅសម័យជំនាន់សង្គមនឹងតើម៉ាមានទិដ្ឋភាពអីដែលឬទេដែលអាចធ្វើអោយម៉ាចង់ចាំមករហូតមកដល់ឥឡូវដែលម៉ាបានចង់ចាំតាំងពីសម័យមុខនឹងដែលឬទេម៉ា?

ខ៖ កាលនៅសម័យពីសង្គមមកហ៎?

ក៖ ចាស!!!

ខ៖ ហឺ!ដូចជាគ្មានរឿងអីទេកាលនៅពីមុនមកនឹងដូចថាពេលពីមុនមកនឹងដូចថាពេលនឹងដូចជា មិនបានអីនោះទេប៉ុន្តែកាលនឹងដូចថាវារាងស្រួលរកស៊ីហើយដូចថាវាស្រួលដូចជាការធ្វើការងារអីនឹងហើយវាស្រួលក្នុងការលក់ដូរអីចឹងដែរដូចថាវាមិនលំបាកដូចជាពេលឥឡូវនឹងដែលមើលទៅនឹងវារាងវេទនានោះពេកណាកូន ចាស

ក៖ ចាស!!!

ខ៖ ចាស!ដូចថាពេលនឹងយើងបានលក់ដូរអីចឹងទៅមិនអោយយើងនឹងនៅវេទនាចឹងដែលចឹងវាបានលក់ដូរអីចឹងដែល។

ក៖ ចាស!ដូចថាពេលនឹងម៉ាអាចលក់បានថ្លៃ?

ខ៖ ចាស!កាលនឹងវាថាដូចជាបានលក់បានថ្លៃជាងនៅជំនាន់នេះនឹងណាវាមិនដូចនៅក្នុងជំនាន់នេះទេណាដូចជាពេលនឹងវាលក់បានថ្លៃប៉ុន្តែវាមិនបានគ្រាប់គ្រាន់នោះទេព្រោះអីពេលដែលលក់ទៅនឹងវារាងបានច្រើនដែលតែវាចាយមិនបានគ្រាប់គ្រាន់នឹងណាចឹងហើយបានថាវានិងមិនបានល្អ្ទចឹងសុខចិត្តដូចកាលពីមុនវាលក់បានថោកតែមានតំលៃចាយបានច្រើនហើយនៅសល់ ដែលគេថាលុយវាថ្លៃតែរបស់នឹងវាថោកចឹងណាទៅដូចថាវាគ្មានអីនោះទេដូចថាវាបានថ្លៃចាយវាច្រើនចឹងទៅ ហាហហ

ក៖ ចាស! ហើយកាលពីសម័យបន្ទាប់មកទៀតដែលម៉ាបានឆ្លងកាត់មកពីសម័យពពតនឹងមកតើម៉ាបានចង់ចាំអ្វីជាងគេនៅពេលនឹងនៅក្នុងជីវិតរបស់ម៉ាណា?

ខ៖ កាលនឹងខ្ញុំគ្មានបានចាំអីក្រៅពីកាលស្ទូងការដកនឹងទេកាលនឹងនោះគឺវាចាំអាកន្លែងនឹងតែម្តងគឺចាំជាងគេនឹងគឺនៅពេលដែលគេបានប្រើយើងនឹងអោយទៅស្ទួងដកនឹងតែម្តងនឹងវាលំបាកពេក ហើយពេលនឹងកូនទុកនៅចោលនៅឯផ្ទះចឹងហើយយើងត្រូវទៅស្ទួងនៅឯស្រែចឹងទៅនៅឆ្ងាយណាកូនអើយ នៅដល់ប៉ានណោលឯនោះ នៅឯស្រែខាងកើតឯនោះចឹងបានថាវាពេលនឹងបានចោលកូនអីចឹងទៅកាលនឹងដើម្បីនឹងទៅធ្វើស្រែចឹងទៅ កាលនឹងបានទៅចោលកូននឹងចឹងទៅដែលកាលនឹងក្នុងសម័យអាពតនឹងវាវេទនានឹងត្រង់ថាវាមិនអោយយើងនឹងស៊ីបានឆ្អែកនោះទេហើយមួយទៀតនឹងវានឹងអោយយើងនឹងទៅស្ទួងស្រូវ វាបបរពោរក្រហមអោយយើងស៊ីកាលនឹងដូចជាជ្រូកអីចឹងណាកាលនឹងនោះ កាលនៅជំនាន់នឹងនោះ។

ក៖ ហើយកាលនឹងម៉ាមានបានធ្លាប់បានល្មើសនឹងបទវិន័យរបស់គេដែលឬទេកាលនឹងដូចជាបានលួចអីគេដើម្បីនឹងលួចគេដែលឬទេកាលនឹង?

ខ៖ អត់ទេកាលនឹងមិនហ៊ាននោះទេកាលនៅក្នុងជំនាន់នឹងនោះព្រោះអីកាលនឹងខ្លាចគេយកទៅវៃចោលកាលនឹងនោះ តែបើថាយើងនឹងហ៊ាននឹងគេមុខតែយកយើងនឹងទៅសំលាប់ចោលជាមិនខានហើយកាលនឹងណា ចឹងហើយបានថាកាលនឹងនោះណាចឹងហើយនឹងបានជាខ្ញុំនឹងសុទ្ធចិត្តអត់ឃ្លានថាបើមើលទៅណាក្បលជង្គុងរបស់ខ្ញុំនឹងវាធំជាងក្បាលរបស់ខ្ញុំទៀតឯនោះព្រោះអីកាលនឹងយើងនឹងវាស្គមចឹងណាហើយពេលនឹងវាអត់មានអីសំរាប់ហូបហើយយើងក៏ឃ្លានខ្លាំងណាស់ដែលប៉ុន្តែយើងនឹងមិនមានអីសំរាប់នឹងយកមកហូបយើងនឹងមិនហ៊ានទៅលួចគេយករបស់នេះរបស់នោះទេកាលនឹងនោះយើងនឹងវាមិនហ៊ានទេកូនអើយចឹងហើយសុខចិត្តថាអោយវាអត់ហើយអត់មកដល់សព្វថ្ងៃនឹងមិនអោយគេនឹងថាទេដូចថាបើថាយើងនឹងបានអត់ទៅហើយនឹងកុំអោយគេនឹងបានថាយើងទៀតទៅ កុំអោយគេនឹងបានពិបាកដោយសារយើងនឹងណាកូន នឹងឃើញចឹងណាកូនខ្ញុំណាចឹងហើយពេលនឹងរហូតមកដល់ឥឡូវនឹងសុខចិត្តអត់នឹងណាកូនអីចឹងមកនឹងដើម្បីនឹងចិញ្ចឹមកូនមកតិកតក់ចឹងទៅ កាលពីជំនាន់នឹងនោះហើយកាលនឹងប្តីខ្ញុំនឹងបានចប់ពីជំនាន់អាពតមកនឹងបានមកធ្វើជាអ្នករត់កង់បីជាអ្នករត់តុកៗនឹងទេដើម្បីនឹងចិញ្ចឹមប្រពន្ធនឹងចិញ្ចឹមកូន ហើយខ្ញុំពេលដែលបានចប់ពីអាពតមកហើយនឹងខ្ញុំបានឈឺព្រោះអីកាលនឹងដូចថាពេលដែលយើងបានចប់អាពតមកនឹងខ្ញុំនឹងបានឈឺចឹងទៅហើយក៏ឡើងបាក់ចឹងព្រោះអីកាលនឹងយើងនឹងវាបានធ្វើការពេកកាលជំនាន់នឹងនោះ មានបានលាក់កំបាំងអីនោះទេកាលនៅជំនាន់នឹងនោះវាដូចថាវាធ្វើការងារខ្លាំងពេកចឹងហើយពេលនឹងមិនហ៊ាននឹងធ្វើការងារអីតិចៗទេព្រោះកាលនឹងពេលយើងឈឺអីនឹងទៅប្រាប់គេទៅគេបានយើងនឹងឈឺពុកឈឺទន្សាយអីចឹងទៅណាចឹងណាកូនអើយចឹងហើយបានជាខ្ញុំនឹងបានបាក់រហូតមកនឹងហើយខ្ញុំវាបានឈឺហើយនឹងវាមិនសូវជាជានឹងដោយសារតែខ្ញុំនឹងបានបាក់ពីជំនាន់អាពតមកនឹងដូចថាពេលនឹងវាធ្វើការងារនឹងវាអស់ពីកំលាំងចិត្តកាយរបស់យើងនឹងណា ពេលនឹងកុំអោយគេនឹងថា ព្រោះអីកាលនៅសម័យនោះគេមានការប្រជុំហើយទិសទាញគ្នាលើកមកនិយាយនៅពេលប្រជុំនឹងណាចឹងហើយកាលនឹងវាវេទនាណាស់កាលនឹងនោះ។

ក៖ ចឹងកាលនៅសម័យនឹងម៉ាមានបានមើលឃើញមនុស្សគេយកទៅសំលាប់ចោលដែលឬទេកាលនៅក្នុងសម័យនោះនឹង?

ខ៖ ខ្ញុំនឹងវាមិនដែលធ្លាប់បានឃើញនោះទេកូនកាលជំនាន់នោះណាកាលនឹងខ្ញុំនៅធ្វើស្រែនឹងខ្ញុំមិនដែលធ្លាប់បានឃើញទេកាលនឹង ពេលដែលខ្ញុំបានធ្វើស្រែនៅក្នុងស្រែខាងនែសនឹងខ្ញុំមិនដែលបានឃើញមែនកាលនឹងនោះ គ្រាន់ថាពេលនឹងគេបានធ្លាប់ប្រើយើងនឹងពេលនឹងគេបានប្រើយើងមែនកាលនៅជំនាន់នឹងនោះ ប្រើមែនប្រើហើយគេអោយយើងស៊ីវិញនឹងវាមិនសូវបានដេតដល់ទេកាលនឹងនោះវាប្រើយើងខ្លាំង ហើយបើត្រង់វាយកមនុស្សទៅសំលាប់ខ្ញុំមិនបាននឹងមើលឃើញមែនកាលនឹងនោះមិនបានមើលឃើញនឹងភ្នែកទទេនោះទេ ។

ក៖ ចាស! ហើយទៅម៉ាពេលដែលម៉ាបានដាច់ពីជំនាន់អាពតនឹងមកតើម៉ាបានគិតថាម៉ាធ្វើយ៉ាងដើម្បីនឹងចិញ្ចឹមជីវិតអីនឹងហើយចឹងតើពេលក្នុងកាលនឹងតើម៉ាមានបាននឹងឃើញទិដ្ឋភាពអីដែលម៉ាចង់ចាំជាងគេពីអាពតមកដល់ឥឡូវនឹង?

ខ៖ ពេលដែលបានចប់មកនឹងខ្ញុំបានធ្វើចំការ ២នាក់ប្តីប្រពន្ធនឹងកន្លងមកហើយពេលបានធ្វើចំការហើយនឹងបានខ្ញុំធ្វើត្បាញ ខ្ញុំបានត្បាញក្រមាអីចឹងណាកូនចាសតែប៉ុណ្ណឹងខ្ញុំបានធ្វើតែប៉ុណ្ណឹង?ចាស!

ក៖ ចាស! ហើយមានរឿងអីគេដែលម៉ាបានចង់ចាំថាពេលដែលម៉ាបាននឹងឃើញហើយនឹងធ្វើអោយម៉ាបានសប្បាយចិត្តជាងគេនៅក្នុងជីវិតរបស់ម៉ា?រឿងដែលធ្វើអោយម៉ាសប្បាយចិត្តនៅក្នុងជីវិតមានដែលឬទេម៉ា?

ខ៖ ហឺ!! សព្វថ្ងៃនឹងរឿងថាសប្បាយនឹងដូចជាមិនទាន់មានទេសព្វថ្ងៃនឹងហើយនិយាយពីរឿងថានឹកឃើញហើយនឹងសប្បាយនឹងវាមិនទាន់មាននោះទេព្រោះអីពេលដែលបាននឹងឃើញមនឹងមានតែរឿងដែលទុក្ខរហូតនឹងសព្វថ្ងៃនឹង ដូចថាកូនវាអត់រកមិនបានដល់ចឹងទៅកាលសប្បាយនៅក្នុងខ្លួននឹងដូចថាវាអត់ ចឹងហើយពេលខ្លះនឹងវាបានដែលប៉ុន្តែវាបានតែមួយគ្រាប់គ្រាន់ហើយមួយទៀតនឹងគឺវាខ្វះចឹង ហើយបានថា ដូចជាកូនៗខ្ញុំនឹងសព្វថ្ងៃនឹងគ្មានបានថាដូចជាខ្ញុំឥឡូវនឹងហើយអោយខ្ញុំនឹងថាអោយខ្ញុំនឹងបានសប្បាយចិត្តបានកូនធូធារអីនឹងគឺវាអត់ទាន់នោះទេ ដូចថាវានៅក្នុងការព្រួយបារម្ភនោះក្នុងខ្លួនចឹងហើយពេលនឹងបានជាវានៅពេលឥឡូវនឹងខ្ញុំបានសប្បាយដោយសារអីហើយកូនគេបានមានគេរកស៊ីបានមានបានអីទៅចឹងយើងបានសប្បាយចិត្តហើយកូនណា

ក៖ ចាស!!!

ខ៖ តែនេះវាកូននៅជីវៈភាពវារាងនៅខ្សត់ខ្សោយវានៅរកមិនបានអានឹងចឹងណាកូនខ្ញុំនឹងវារាល់ថ្ងៃនឹងវានៅមិនទាន់បានដឹងថាអានឹងវានៅកន្លែងណាអោយសប្បាយចិត្តនៅឡើយនោះទេដូចថាឥឡូវនឹងវានៅពិបាកចិត្តទាំងកាយ តែកាយយើងនឹងវាមិនសូវជាបានលំបាកអីទេព្រោះអីយើងវាមានអាយុនឹងរ័យប៉ុណ្ណឹងហើយចឹងវាមិនទៅអោយលំបាកណាទេព្រោះយើងមានវ័យប៉ុណ្ណឹងហើយនឹង ចឹងបានតែអង្គុយតែខាលសូត្រទេ តែគ្រាន់តែវាពិបាកចិត្តត្រង់កូនយើងនឹងវានៅអត់ ចាសនៅត្រង់នឹងវាមិនទាន់មាននៅចំនុចណាដែលធ្វើអោយខ្ញុំបានសប្បាយចិត្តនៅឡើយនោះទេ។

ក៖ ចាស! ហើយពេលដែលមានការពិបាកចិត្តម្តងៗតើម៉ាមានជាដំណោះស្រាយយ៉ាងម៉េចដែរសំរាប់ធ្វើអោយបានល្អជាងមុខនឹងដូចជាពេលដែលម៉ាមានទុក្ខលំបាកអីចឹងតើម៉ាធ្វើយ៉ាងណាដូចជាមានការខំប្រឹងធ្វើការឬយ៉ាងណាដែលដើម្បីនឹងបំបាត់ទុក្ខ ?

ខ៖ បើជួនកាលនឹងខ្ញុំនឹងអង្គុយតែខាលសូត្រទៅព្រោះអីកាលនឹងនោះវាមានតែខាលសូត្រនឹងបានវាជួយអោយខ្ញុំបានរំសាយទុក្ខបានខ្លះ ចឹងវាមានតែប៉ុនឹងមានតែការងារខាលសូត្រនឹងបានជាខ្ញុំនឹងបានជួយការលំបាកខ្ញុំបានខ្លះចឹងបានតែទៅខាលសូត្រអីចឹងទៅណាកូន

ក៖ ចាស!!

ខ៖ ចាស!មានតែប៉ុណ្ណឹង

ក៖ ហើយអើកាលដែលម៉ាមានវ័យកាលនៅពីតូចនឹងម៉ាមានធ្លាប់បានស្រមៃថាម៉ាចង់ធ្វើអ្វីដែលឬទេពេលដែលធំឡើង?

ខ៖​ កាលសម័យនឹងចេះតែចង់ធ្វើហើយកាលនឹងតែដូចថាកាលនឹងខ្ញុំនឹងវាមិនមានសម្មតិភាពចឹងណាចឹងហើយយើងទៅចង់អីបើកាលនឹងយើងនឹងវាគ្មានលទ្ធភាពទៅហើយនឹងកាលនឹង គ្មានបាននឹងឃើញចង់ធ្វើអីនោះទេកាលនឹងព្រោះអីបើកាលនឹងម្តាយឪយើងនឹងវាអត់ អត់មានអីសំរាប់ចិញ្ចឹមជីវិតមកនឹងចឹងណាកូនអើយមានតែប៉ុណ្ណឹង។

ក៖ ចាស!!!

ខ៖ ខ្ញុំសព្វថ្ងៃនឹងខ្ញុំមានតែប៉ុណ្ណឹងវាមានតែប៉ុណ្ណឹងណា

ក៖​ ចាស!!!

ខ៖ ចាសខ្ញុំមានតែប៉ុណ្ណឹងទេកូន

ក៖ ហើយអើម៉ាកាលពេលមុខនឹងម៉ាមានចូលចិត្តលេងល្បែងប្រជាប្រិយដែលឬទេដូចជាល្បែងបោះអង្គុញ លាក់កន្សែងយើងណាម៉ាអីនឹងដែលជារបស់ខ្មែរៗយើណាចឹងម៉ាមាននៅចាំដែរឬទេថាមានល្បែងណាមួយដែលម៉ាចូលចិត្តជាងគេហើយចូលចិត្តនៅក្នុងការលេង?

ខ៖ ចាស!!

ក៖ ចាស!ចឹងម៉ាមានបាននៅចាំដែលឬទេ តើល្បែងណាមួយដែលម៉ាចូលចិត្តជាងគេហើយម៉ាចូលចិត្តលែង?

ខ៖ មានតែល្បែងបោះអង្គុញនឹងមែនមានតែអានឹងទេកាលនឹងកាលដែលពីពេលដែលខ្ញុំនឹងមិនទាន់មានគ្រួសារណា។

ក៖ តើម៉ាបានលេងនៅឯណាដែលម៉ា?

ខ៖ នៅនឹងភូមិយើងនឹងនៅក្នុងភូមិយើងនឹងនាំគ្នាលោតជុំគ្នាចឹងទៅ នាំគ្នាលេងជុំគ្នាចឹងទៅកាលនឹងនោះនៅក្នុងភូមិនឹងទៅនាំគ្នាលេងបោះអង្គុញនៅក្នុងភូមិយើងនឹងទៅ។

ក៖ ចាស!ហើយសប្បាយ។

ខ៖ ចាស!សប្បាយនៅក្នុងភូមិ។

ក៖ ចាស!ម៉ាហើយម៉ាមានចូលចិត្តស្តាប់បទចម្រៀងដែរឬទេ?

ខ៖ មិនសូវទេខ្ញុំមិនសូវជាចំណូលនោះទេ ហាហា

ក៖ ហាហាចឹងម៉ាមិនសូវជាចូលចិត្តទេ?

ខ៖ ចាស!មិនសូវជាចំណូលទេ។

ក៖​ហើយអើយចឹងកាលដែលនៅពីក្មេងៗនឹងបន្ទាប់ពីម៉ាដូចថាបានឆ្លងកាត់វ័យនឹងហើយដូចថាម៉ាបានមកដល់នៅក្នុងសម័យនឹងម៉ាគិតថាកាលពីសម័យម៉ានៅក្មេងៗនឹងហើយពេលឥឡូវនឹងម៉ាគិតថាបទពិសោធន៏របស់ម៉ាផ្សេងគ្នាយ៉ាងណាដែល ដែលបានធ្វើអោយម៉ាចង់ចាំរវាងពីរនឹង?

ខ៖ ហឺ!កាលនៅពីក្មេងមកដល់ឥឡូវនឹងគ្មានអ្វីចង់ចាំដូចថា បើថាចង់ចាំនឹងគឺចង់ចាំពីរឿងការងារដែលបានធ្វើនឹងតែម្តងហើសចឹង។ ចាសចង់ចាំនឹងតែពីរឿងការធ្វើការហើយត្បាញ់រវៃនឹងតែម្តងនឹងណាកូន គ្មានមុខរបរអីផ្សេងពីនឹងគឺមានតែកាលពីមុនមកនឹងខ្ញុំបានត្បាញក្រមាអីចឹងទៅណាកូន ត្បាញក្រមានឹងសំពត់នឹងបានតាំងពីចាប់ដឹងក្តីខ្ញុំបានឈប់បង្រៀនមកនឹងខ្ញុំបានមកចាប់ធ្វើក្រមាននឹងយើងបានធ្វើក្រមានឹងដើម្បីនឹងចិញ្ចឹមជីវិតមករហូត មកដល់សព្វថ្ងៃនឹងណាកូនហើយមកទល់មកដល់សព្វថ្ងៃនឹងណាកូនហើយមកដល់សព្វថ្ងៃនឹងហើយពេលដែលវាធ្វើមិនកើតនឹងណាបានជាខ្ញុំនឹងទៅធ្វើការចាក់ទៅវិញទៅ ព្រោះអីខ្ញុំវាត្បាញលែងកើតហើយចាសចឹងតែប៉ុណ្ណឹងនោះទេកូនអើយ។

ក៖ ចាស!ចឹងម៉ាជាចុងក្រោយតើម៉ាមានពាក្យពេជ្យអ្វីដើម្បីនឹងផ្តាំផ្ញើរក៏ដូចជាក្មេងពីជំនាន់ក្រោយទៀតក៏ដូចជាអ្នកដែលគេបានស្តាប់សំលេងរបស់ម៉ា?

ខ៖ ចុងក្រោយនឹងខ្ញុំគា្រន់តែមានមតិនឹងយោលបល់ថាអោយទៅជំនាន់ក្រោយៗទៀតនឹងត្រូវតែចាំថាអោយកូនចៅចាំទៅព្រោះអីកាលដែលខ្ញុំនឹងវាវេទនាចឹងណាពីមុនមកនឹងកាលពីជំនាន់អាពតមកនឹងវាវេទនាណាស់ចឹងហើយអោយក្មេងៗជំនាន់ក្រោយនឹងអោយខំតស៊ូលះបង់កុំអោយប្រើប្រាស់គ្រឿនញៀនចឹងណា កុំចូលចិត្តវាព្រោះអីអាណឹងវាធ្វើអោយសង្គមវាស្អប់ខ្ពើមចឹងណាចឹងហើយកុំអោយធ្វើចឹងអីអោយតែតស៊ូបានជ្រៅជ្រះទៅចាស ម៉ែមានតែពាក្យតែប៉ុណ្ណឹងនោះទេសំរាប់អោយកូនចៅខិតខំតស៊ូអោយបានការងារធ្វើទៅណានឹងវាមិនវេទនា។

ក៖ ចាស!!!

ខ៖ ដូចខ្ញុំចឹងវាវេទនាណាស់ដូចថាយើងនឹងវាមិនបានចេះដឹងបានជ្រៅជ្រះនឹងគេចឹងហើយវាវេទនាណាស់ចឹងហើយកូនចៅជំនាន់ក្រោយនឹងសូមអោយគេដូចជាកូនចៅជំនាន់ក្រោយនឹងដូចថាអោយបានរៀនសូត្រជ្រៅជ្រះចឹងទៅហើយបានធ្វើការងារអីវាបានធូរគិតគូអីក៏វាបានសំរេចកុំអោយដូចជាជំនាន់ខ្ញុំ ព្រោះអីកាលជំនាន់ខ្ញុំនឹងវេទនាទៅហើយគ្រាន់តែចឹងទេណាកូន។

ក៖ ចាស!! ចាសចឹងអរគុណម៉ាច្រើនដែរថ្ងៃនេះបានផ្តល់ឧកាសសំរាប់ធ្វើការសំភាសន៏ចឹងហើយថ្ងៃនេះខ្ញុំសូមអនុញ្ញាតយកសំលេងរបស់ម៉ាយកទៅដាក់នៅខាងវេបសាយរបស់សាលានៅខាងសហរដ្ឋអាមេរិចចឹងម៉ាអនុញ្ញាតអោយខ្ញុំដើម្បីនឹងដាក់សំលេងមួយនឹងដែលឬទេម៉ា?

ខ៖ ចាស!!បាន

ក៖ ចាស!ចឹងអរគុណច្រើនម៉ាចឹង៕